Ohjelman ovat mahdollistaneet Joyce Meyerin työn tukijat.
Jumala on oikeudenmukainen.
Hän kääntää aina väärän oikeaksi.
ILOA ARKEEN. Älä anna kärsimyksesi mennä hukkaan 1/2
Luen pari katkeruutta ja kaunaa koskevaa lainausta.
"Heikot eivät voi antaa anteeksi, koska anteeksianto kuuluu vahvuuteen."
Vaatii vahvuutta antaa anteeksi, antaa asian olla -
ja luottaa siihen, että Jumala tekee sen, mihin vain hän pystyy.
Kun joku on sinua loukannut, -
älä anna hänen piinata sinua koko loppuelämääsi siten, -
että vatvot asiaa ja vihaat häntä.
"Anna anteeksi. Älä siksi, että vihollisesi sen ansaitsee, -
vaan siksi, että sinä ansaitset rauhan."
Eikö ollutkin hyvin sanottu?
"Kaksi munkkia käveli tietä pitkin auttamaan sadonkorjuussa.
He näkivät joen varressa vanhan naisen, joka oli harmissaan, -
kun siltaa ei ollut eikä hän päässyt itse joen yli.
Toinen munkki sanoi: 'Kannamme sinut toiselle puolelle, jos tahdot.'
Nainen otti avun vastaan.
Miehet tarttuivat toisiaan käsistä ja kantoivat naisen virran poikki.
Vastarannalla he laskivat hänet maahan, ja hän meni tiehensä.
Munkkien käveltyä vielä mailin, toinen alkoi valittaa.
'Vaatteeni menivät likaisiksi naisen kantamisesta.
Selkäkin on kipeä. Se jäykistyy jäykistymistään.'
Toinen munkki nyökkäsi hymyillen.
Muutaman mailin kuluttua toinen munkki ruikutti taas selkäkipua.
'Se johtuu sen naisen kantamisesta. En voi kävellä enää yhtään.'
Toinen munkki kysyi: 'Oletko ajatellut, miksi minä en valita?
Selkäsi on kipeä, koska kannat yhä mielessäsi naista.
Minä laskin hänet maahan jo viisi mailia sitten.'"
Huomaa tarinan opetus. Sinulla on sisimmässäsi kipua.
Olet kärsinyt jo pitkään.
Ehkä olet kantanut tuskaa koko elämäsi, -
koska sinulle tapahtui lapsena jotain, etkä voi jättää asiaa sikseen.
Tänään voit päästää asiasta irti.
Moniko kuuli eilisillan saarnan ja sai siitä jotain?
Puhun nyt aiheesta 'kärsinyt muttei katkera'. Jokaista haavoitetaan.
Olitpa kuka tahansa mistä taustasta hyvänsä, sinua on haavoitettu.
Haavoja voi tulla lisää.
Mutta Parantaja Jeesus asuu uskovien sisimmässä.
Minua käyttivät sukulaismiehet lapsena hyväksi.
Menin naimisiin 18-vuotiaana ensimmäisen mahdollisen kanssa.
Se oli todella hölmöä, koska mieheni oli minuakin huonommassa jamassa.
Monesti haavoitetut menevät toisten haavoittuneiden kanssa naimisiin.
Sitten he haavoittavat toisiaan.
Otin ensimmäisen mahdollisen, koska ajattelin, -
ettei minua kukaan muukaan huoli.
Yksin jäämisen pelosta voimme tehdä vääriä valintoja.
Hyvä saarna! Aamen!
Olimme naimisissa viisi vuotta, mutta avioliittomme oli vitsi, -
koska hän tapaili muita naisia eikä käynyt töissä.
Hän oli huijari ja varas.
Hän jätti minut Albuquerqueen ja Kalifornian Oaklandiin.
Minun piti lainata rahaa ja palata kotiin bussilla.
Miksi haavoitetut naiset menevät naimisiin -
haavoittajansa kaltaisen miehen kanssa ja palaavat tämän luokse?
Kuuletteko, mitä sanon? Ansaitsette parempaa.
Minäkin ansaitsin, mutta täytyy oppia pitämään puoliaan.
Saamme elämässä yleensä sitä, mitä siedämme.
Siinä liitossa sain yhden keskenmenon ja yhden pojan.
Poika syntyi viisi vuotta kestäneen avioliiton loppupuolella.
Annoin hänelle nimeksi David.
Nimesin hänet veljeni mukaan.
Tapasin mieheni Daven, kun poikani oli 9 kuukautta.
Käytyämme treffeillä viidesti Dave kosi minua.
Jos hän ei olisi kosinut, ennen kuin tiesi, mitä sai, hän ei olisi kosinut.
Olin ongelmaihminen.
Mutta seison tässä kertomassa, että Jumalan Sana toimii.
Se muuttaa ja parantaa.
En sano näin, koska olen lukenut asiasta jostain kirjasta -
vaan koska olen kokenut elämässäni Jumalan parantavan voiman.
Mutta parantumiseen tarvitaan muutakin kuin vain pyyntö.
Meillä on usein väärä käsitys rukouksesta.
Luulemme, että Jumala korjaa kaiken, kun rukoilemme.
Mutta olen huomannut viime vuosina yhä enemmän, että kun rukoilemme, -
Jumala usein näyttää meille, mitä meidän pitää tehdä.
Jumala kyllä tekee yliluonnollisesti sen, mihin me emme pysty.
Mutta on turha odottaa, että Jumala tekisi kaiken.
Jos sinua on joku pahasti haavoittanut, sinä voit eheytyä.
Mutta en aio sepittää asiasta satuja.
Prosessi on vaikea ja kestää aikansa.
Sinulta vaaditaan vaikeita asioita kuten anteeksiantaminen.
Ehkä Jumala haluaa sinun myös siunaavan näitä ihmisiä.
Jos joku kohteli sinua väärin, -
sinulla ei ole lupaa maksaa samalla mitalla.
En tiedä, miksi luulemme, että saamme. Ei Jumala anna lupaa.
Hän sanoo: "Kohtele heitä samoin kuin toivoisit itseäsi kohdeltavan."
Joskus jotain ihmistä täytyy kohdella kunnolla hyvin pitkään, -
ennen kuin hän tekee samoin. Ehkä hän ei muutu koskaan.
Mutta vuodet kuluvat nopeasti.
Parikymppisenä ei tajua, -
miten pian ollaan 60, 70 ja 80.
Olen jo elämäni iltapuolella.
Mutta aion vain kiihdyttää vauhtia ja suututtaa paholaista yhä pahemmin.
Jumala on tehnyt elämässäni hämmästyttäviä asioita.
Kukaan muu kuin Jumala -
ei olisi saanut sellaista aikaan.
Hän voi ja haluaa tehdä aivan samoin sinunkin elämässäsi.
Mutta ensin sinun on luovuttava kaikesta katkeruudesta, kaunasta, -
vihasta ja loukkaantumisesta. Päästä irti siitä kaikesta.
Markus 11:ssä sanotaan: -
"...kaikki, mitä te rukoilette ja anotte, uskokaa saaneenne, -
niin se on teille tuleva.
Ja kun te seisotte ja rukoilette, niin antakaa anteeksi, -
jos kenellä teistä on jotakin toistansa vastaan, -
että myös teidän Isänne... antaisi teille anteeksi..."
Voisimmeko kuunnella ja uskoa tämän?
Käsitämmekö, mitä siinä sanotaan?
Jos rukoilen anteeksiantamattomalla sydämellä, -
Jumala ei voi eikä aio vastata.
Joskus pyydämme Jumalaa muuttamaan jonkun ihmisen, -
jota paraikaa vihaamme.
Ihmistä pitää rakastaa sellaisenaan -
eikä vasta sitten, kun hän on muuttunut.
Rakastamalla ihmistä sellaisenaan autamme heitä muuttumaan.
Ei meidän silti tarvitse antaa ihmisten käyttää meitä hyväksi.
Tarkoitan sitä, ettemme kantaisi sydämessämme vihaa yms.
Jeesuskin pyysi ristillä Isää antamaan surmaajilleen anteeksi.
Stefanus pyysi Jumalaa antamaan anteeksi kivittäjilleen.
Paavali pyysi Jumalaa antamaan anteeksi niille, jotka hänet hylkäsivät.
Meitä loukkaavat eivät useinkaan ymmärrä, mitä tekevät.
He voivat toimia omasta kivustaan käsin eivätkä tajua loukkaavansa.
Isäni varmasti kyllä tiesi, -
että hän teki väärin käyttäessään minua seksuaalisesti hyväkseen.
Muuten hän ei olisi yrittänyt niin kovasti salata asiaa.
Mutten usko, että hän täysin tajusi, millaista vahinkoa minulle aiheutti.
Hän sanoi minulle yli 80-vuotiaana, ettei ollut yhtään käsittänyt, -
miten pahasti hän oli minua satuttanut.
Hän oli kasvanut insestikodissa, joten käytös oli opittua.
"Haavoittuneet haavoittavat toisia."
Kun sen ymmärtää, asiasta on helpompi päästä yli.
Maailmassa on paljon stressiä.
Ihmiset ovat räjähtämäisillään ja päätyvät loukkaamaan toisia.
Jatkamme noidankehää pysymällä katkerina. Elämä haavoittaa.
Oletko katkera, koska elämässäsi on ollut tavallista enemmän harmeja?
Sanokaapa rehellisesti, monellako on ollut vaikea elämä?
On minullakin ollut. On ollut esim. rintasyöpä ja migreeni -
lapsuuden hyväksikäytön lisäksi.
Mutta Jumala on korvannut kärsimykseni ylenpalttisesti.
Todellakin.
Elämä ei ole reilua, mutta Jumala on oikeudenmukainen.
Vihollinen tahtoo vahingoittaa sinua kaikin tavoin, koska hän vihaa sinua.
Hän vihaa kaikkia Jumalaa rakastavia, koska hän vihaa Jumalaa.
Kun päätät seurata Jeesusta, -
vihollinen on perässäsi siitä hetkestä alkaen.
Saamme kyllä välillä lomaa vihollisen hyökkäyksistä.
Kun se kiusasi Jeesusta erämaassa 40 päivää ja yötä, -
Luuk. 4:ssä sanotaan: -
"Ja kun oli kaiken kiusattavansa kiusannut..."
Joskus tulee vaikeuksia vaikeuksien perään.
"Kiusattuaan Jeesusta kaikin tavoin -
Paholainen poistui hänen luotaan joksikin aikaa." (RK -12)
Mielenkiintoisesti sanottu.
Meidän pitää olla sitä ovelampia ja valvoa rukoillen.
Meidän pitää oppia vihollisen toimintatavoista sen verran, -
että huomaamme sen yritykset heti.
Suuri osa taistelusta tapahtuu mielemme alueella.
Ei elämä niin pahaa ole, jos suhtaudumme siihen oikein.
Moniko miettii sitä, mitä puuttuu, eivätkä huomaa sitä, mitä heillä on.
Kun kysyin, kenellä on ollut vaikea elämä, noin puolet nosti kätensä.
Varmasti on ollutkin kovaa.
Mutta autat itseäsi parhaiten, -
jos lakkaat ajattelemasta sitä, mitä ei ole ja mitä olet jäänyt vaille, -
ja mietit sitä, mitä sinulla on ja mitä Jumala on elämässäsi tehnyt.
Ajattelin vieläkin eräänä päivänä, -
millaista olisi ollut, jos vanhemmat olisivat rakastaneet minua.
Millaista olisi ollut voida kysyä isältä neuvoa?
Millaista olisi ollut, jos äiti olisi minua puolustanut?
Millaista olisi, jos olisi sisar, jonka kanssa viettää aikaa?
Millaista olisi ollut, jos olisin saanut olla lapsi?
Lapsuuteni varastettiin minulta. En saanut olla lapsi.
Mutta Jumala on palauttanut minulle lapsuuden -
myöhemmin.
Jumala on oikeudenmukainen. Hän kääntää aina väärän oikeaksi.
Elämä ei aina ole oikeudenmukaista.
Kuuntele tarkkaan, mitä sanon seuraavaksi.
Kaikki riippuu siitä, haluatko tehdä asiat Jumalan tavalla.
Jos haluat toimia Jumalan mielen mukaan, -
hän korvaa sinulle moninkertaisesti kaiken pahan.
Jos tahdot toimia Jumalan tahdon mukaan.
Se tarkoittaa kuuliaisuutta Jumalalle -
tuntui se miltä tuntui ja piditpä siitä tai et.
Sitoudut toimimaan Jumalan tavalla, koska hän on sinua viisaampi -
ja koska hänen tiensä toimivat.
Toivottavasti kukaan ei lähde täältä -
katkerana, vihaisena ja anteeksiantamattomana.
Jätät asian sikseen. Annat sen olla.
Keskityt elämään ja nauttimaan elämästäsi.
Psalmi 37:1-10: -
"Älä vihastu pahain tähden, älä kadehdi väärintekijöitä.
Sillä niinkuin heinä heidät pian niitetään pois, -
ja he lakastuvat niinkuin vihanta ruoho.
Turvaa Herraan ja tee sitä, mikä hyvä on..."
Jae 3 on todella tärkeä.
Ymmärsin asian 5-6 vuotta sitten.
Luottamusta käsittelevässä kirjassani on kaksi lukua tuosta jakeesta.
Ongelmissa meitä kehotetaan aina turvaamaan Jumalaan.
Mutta tee paholainen samalla mahdollisimman vihaiseksi -
olemalla mahdollisimman hyvä mahdollisimman monelle.
Ihminenhän toimisi tavallisesti päinvastoin.
Loukatut ovat normaalisti ärtyisiä ja kostavat pahan olonsa muille.
Mutta Sana kehottaa meitä tekemään sitä enemmän hyvää, -
mitä haavoitetumpia olemme. Kuka niin muka haluaisi tehdä?
Room. 12:21:n mukaan me voitamme pahan hyvällä.
Se on Raamatun väkevin hengellinen salaisuus.
Jos sinulle on tehty pahaa, et pääse asiasta yli, -
kostamalla sille henkilölle.
Yritin vuosikausia kostaa isäni teot miehelleni.
Jos olet vihainen jollekin muttet voi sitä hänelle osoittaa, -
kostat asian jollekin toiselle. Moniko tekee niin?
Asia ei ollut mieheni vika, mutta halusin jonkun maksavan.
Mutta Matt. 18:ssa -
erästä miestä pyydettiin antamaan anteeksi pieni velka.
Velallinen ei voinut maksaa. Vain Jumala voi antaa meille korvauksen.
Ihmiset eivät voi korvata, mutta Jumala korvaa kaksinkertaisesti.
Ehtona on toimia hänen tahtonsa mukaan.
"Turvaa Jumalaan ja tee hyvää."
Älä mieti kokemaasi vääryyttä -
vaan tee mahdollisimman paljon hyvää jokaisena elämäsi päivänä.
"Olkoon ilosi Herrassa, -
niin hän antaa sinulle mitä sydämesi pyytää (RK -12).
Anna tiesi Herran haltuun ja turvaa häneen, kyllä hän sen tekee.
Ja hän antaa sinun vanhurskautesi nousta niinkuin valkeuden -
ja sinun oikeutesi niinkuin keskipäivän.
Hiljenny Herran edessä ja odota häntä.
Älä vihastu siihen, -
jonka tie menestyy, mieheen, joka juonia punoo.
Herkeä vihasta ja heitä kiukku, -
älä kiivastu, se on vain pahaksi.
Sillä pahat hävitetään, mutta jotka Herraa odottavat, ne perivät maan.
Hetkinen vielä, niin jumalatonta ei enää ole; -
kun hänen sijaansa katsot, on hän jo poissa."
Jumala huolehtii vihollisistasi, jos odotat häntä.
Jes. 61:7: "Häpeänne hyvitetään teille kaksin kerroin, -
ja pilkatut saavat riemuita osastansa.
Niin he saavat kaksinkertaisen perinnön maassansa..."
"Maassansa" tarkoittaa, ettei meidän tarvitse odottaa taivaaseen asti.
Saamme vielä tässä elämässä -
kaksinkertaisesti sen, mitä menetimme.
"...heillä on oleva iankaikkinen ilo." Nyt olisi ylistyksen paikka.
Aina kun kohtelet vihollisiasi Jumalan mielen mukaisesti, -
sinut palkitaan.
Moniko on huomannut, että Jumala on siunannut, kun olet antanut anteeksi?
Onko joku tullut uskoon siksi, että annoit hänelle anteeksi? Katsopas.
Isäni tuli uskoon vasta 83-vuotiaana, mutta vihollinen ei saanut häntä.
Mark. 4:17: "Monet loukkaantuvat ahdistusten tähden." (KJV)
Sana ei ole juurtunut heihin kunnolla.
He innostuvat Sanasta, kunnes tulee aika noudattaa sitä.
Eikö olekin hyvä sana tänään? Te taputatte sille.
Mutta tuntuuko se yhtä hyvältä sitten, kun sitä pitäisi noudattaa?
Sana kuulostaa hyvältä sitä kuunnellessa.
Mutta Sanan noudattaminen voi olla kivuliasta, -
kun asia muuttuu henkilökohtaiseksi. On niin helppo saarnata toisille.
Sama koskee itseäni. Saan saarnata teille koko viikonlopun.
Mutta kun kotona tapahtuu jotain, josta en pidä, -
minun täytyy noudattaa sitä, mistä olen teille saarnannut.
Jos luulet, että sinua koetellaan, yritäpä olla saarnaaja.
Tuskalla voi olla tarkoitus, jos olemme kuuliaisia Jumalalle.
Hän voi tehdä sen kautta hyvää meidän lisäksemme läheisillemme.
Anna surusi muuttua jollekin siunaukseksi.
Suomennos: Annamari Kortelainen